বাজার-চলতি ব্র্যান্ডেড পট্যাটো চিপস সম্পর্কে বাজার-চলতি একটা জোক মনে পড়তেই পারে— পাঁচ টাকা দিয়ে একপ্যাকেট হাওয়া কিনুন, সঙ্গে কয়েকটা পট্যাটো চিপস ফ্রি। এই বিজ্ঞাপন-ভেংচির সারাৎসার কিন্তু ব্র্যান্ডেড পট্যাটো চিপস-গুলির মহার্ঘতা। সেদিক থেকে দেখলে পট্যাটো চিপস খুব সস্তার খাবার নয়। কিন্তু তাই বলে এক পিস পট্যাটো চিপ-এর দাম ভারতীয় মুদ্রায় ৭৫০ টাকা! শুনলে চোখ কপালে উঠতে বাধ্য হয় বটে, তবু কথাটা নির্যস সত্যি।